Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til i artikel 17, stk. 2 og 3, i Kommissionens delegerede forordning (EU) 2019/33

(2020/C 72/14)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»SOAVE«

Referencenummer: PDO-IT-A0472-AM05

Meddelelsesdato: 2. december 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Formel ændring

Med hensyn til typen »Classico« erstattes betegnelsen »underområde« med betegnelsen »specifikation«.

Der er tale om en formel ændring med henblik på tage hensyn til den nøjagtige ordlyd i henhold til den nationale lovgivning.

Denne formelle ændring vedrører artikel 1 i produktspecifikationen og ændrer ikke enhedsdokumentet.

2. Opbinding af vinstokke

Opbindingsformerne er blevet udvidet med Geneva Double Curtain (»GDC«) og pergola i alle varianter.

Denne ændring sker ud fra et ønske om at tilpasse dyrkningen til mere moderne og innovative opbindingsformer (især de forskellige nye former for pergola), og fordi der ud fra et agronomisk synspunkt må reageres på klimaændringer.

Denne ændring vedrører artikel 4 i produktspecifikationen og ændrer ikke enhedsdokumentet.

3. Beplantningstæthed pr. hektar

Hvad angår beplantningstæthed pr. hektar (mindst 3 300) er henvisningen til dekret af 7. maj 1998 slettet.

Der er tale om en formel ændring, hvor der ved nyplantning af vinstokke skal være en tæthed på mindst 3 300 planter pr. hektar.

Denne formelle ændring vedrører artikel 4 i produktspecifikationen og ændrer ikke enhedsdokumentet.

4. Anvendelse af supplerende geografiske enheder i mærkningen af BOB-vinene Soave

Med hensyn til BOB-vinene »Soave« kan der henvises til supplerende mindre geografiske enheder i produktionsområdet for betegnelsen, som er beliggende inden for samme produktionsområde og opført på en liste, forudsat at produktet forarbejdes til vin særskilt, og at dette er specifikt angivet i den årlige opgørelse over drueproduktionen.

Formålet med at henvise til mindre geografiske enheder af særlig betydning, der er beliggende inden for det afgrænsede produktionsområde, som følger af en nøje inddeling af området, er at kunne identificere vinens oprindelse bedre og dermed styrke dens tilknytning til området.

Denne ændring vedrører produktspecifikationens artikel 7 og enhedsdokumentets afsnit 1.9, »Yderligere betingelser«.

5. Anvendelse af betegnelsen Vigna

I betegnelsen for vine med den kontrollerede oprindelsesbetegnelse »Soave«, »Soave Classico« og »Soave Colli Scaligeri« kan betegnelsen »vigna« anvendes, forudsat at den følges af det tilsvarende geografiske navn, at det pågældende område er særskilt specificeret i fortegnelsen over vindyrkningsarealer, at fremstillingen, behandlingen og opbevaringen af vinen sker i separate beholdere, og at denne betegnelse efterfulgt af det geografiske navn angives i opgørelsen over drueproduktionen, i registret og i ledsagedokumenterne.

Muligheden for at angivet ordet »vigna« på etiketten i henhold til den nationale lovgivning efterfulgt af det respektive geografiske navn eller traditionelle navn gør det muligt at udnytte visse af disse vinstokke i produktionen.

Denne ændring vedrører produktspecifikationens artikel 7 og ændrer ikke enhedsdokumentet.

ENHEDSDOKUMENT

1. Betegnelse

Soave

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

»Soave« (herunder »Soave Classico« e »Soave Colli Scaligeri«)

farve: strågul, undertiden grønlig farve

aroma: karakteristisk med en intens og delikat aroma

smag: tør, middel fylde og harmonisk, let bitter

totalt alkoholindhold, minimum (i % vol.): 10,5 % vol. for »Soave« og 11 % vol. for »Soave Classico« og »Soave Colli Scaligeri«

sukkerfrit ekstrakt, minimum: 15 g/l for »Soave« og 16 g/l for »Soave Classico« og »Soave Colli Scaligeri«.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i den nationale lovgivning og EU-lovgivningen.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 4,5 g/l, udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Soave spumante« (herunder »Soave spumante Classico« og »Soave spumante Colli Scaligeri«)

bobledannelse: fin og langvarig

farve: strågul, undertiden lys grønlig

aroma: karakteristisk med en intens og delikat aroma

smag: middel fylde, harmonisk, let bitter for typerne »extra brut« og »brut« samt »extra dry« eller »dry«

totalt alkoholindhold, minimum (i % vol.): 11 % vol.

sukkerfrit ekstrakt, minimum: 15 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i den nationale lovgivning og EU-lovgivningen.

Generelle analytiske kendetegn Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5 g/l, udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a. Væsentlige ønologiske fremgangsmåder

INGEN

b. Maksimumudbytte

Soave, Soave spumante

15 000 kg vindruer pr. hektar

Soave Classico, herunder også spumante; Soave Colli Scaligeri, herunder også spumante

14 000 kg vindruer pr. hektar.

6. Afgrænset geografisk område

A) De druer, der egner sig til fremstilling af vine med den kontrollerede oprindelsesbetegnelse »Soave«, skal være dyrket i det område, der helt eller delvis omfatter kommunerne Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, San Bonifacio, Cazzano di Tramigna, Colognola ai Colli, Caldiero, Illasi e Lavagno i provinsen Verona.

B) De druer, der egner sig til fremstilling af vinen »Soave Classico«, skal være dyrket i det område, der er anerkendt ved ministerielt dekret af 23. oktober 1931 (Gazzetta Ufficiale nr. 289 af 16. december 1931), og som delvist omfatter kommunerne Soave og Monteforte d’Alpone.

C) De druer, der egner sig til fremstilling af vinen »Soave« med den supplerende betegnelse for underområdet »Colli Scaligeri«, skal være dyrket i det område, der helt eller delvist omfatter områderne San Martino Buon Albergo, Lavagno, Mezzane, Illasi, Cazzano di Tramigna, Caldiero, Colognola ai Colli e Costeggiola di Soave, Monteforte d’Alpone, Montecchia di Crosara, Roncà og San Giovanni Ilarione.

7. Primære druesorter

Chardonnay B.

Garganega B.

Trebbiano di Soave B. - Trebbiano.

8. Tilknytning til det geografiske område

Soave

Den mineralholdige jord påvirker gæringsprocessen for mosten fra druerne Garganega og Trebbiano di Soave og giver vinen sin karakteristiske velsmag. De traditionelle opbindingsformer med Pergola Veronese bidrager til, at druerne modnes godt og er sunde, hvilket fremmer udviklingen af en aroma med noter af mandler og hvide blomster i vinene. Soave DOC er en velafbalanceret vin med duft af eksotiske frugter, citrusfrugter og krydderier. Typen Classico har let mineralske aromaer, en fyldig og aromatisk smag, som giver vinen, hvis den lagres på bærmen nogle måneder før aftapningen, en kompleks og afrundet karakter. Området blev anerkendt ved kongeligt dekret i 1931, DOC-betegnelsen i 1968.

9. Vigtige yderligere betingelser (emballering, mærkning, andre krav)

Anvendelse af supplerende geografiske områder

Retlig ramme:

EU-lovgivning

Type supplerende betingelse:

Supplerende bestemmelser om mærkning

Det er ved betegnelsen og præsentationen af vinene »Soave«, »Soave Classico« og »Soave Colli Scaligeri« tilladt at henvise til følgende supplerende geografiske områder:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14701

(1) EFT L 9 af 11.1.2019, s. 2.